inaakala baga ninyong hindi namin kayo naaalaala, na hindi namin naaalaala ang aming kautangan, at kamiy kumakain lamang upang mabuhay at nabubuhay upang maghari? maanong magkagayon na nga! ngunit, gaya rin ninyong kamiy sumusunod sa lakad ng tugtugin; kamiy pigipit na pigipit: palayasin ninyo kami kamiy palayasin ng pamahalaan. ang pamahalaan ay siyang nag uutos, at sa nakapaguutos ay walang katwiran kundi ang sumunod! sa bagay na iyan, kung gayon, ay makukuro ang sabi ni isagani na nakangiti ng malungkot, na hangad ng pamahalaan ang aming ikasasama? oh, hindi, hindi iyan ang ibig kong sabihin! ibig kong sabihin, na may mga paniniwala, may mga palagay at mga kautusan na inilalagda ng mabuti ang layon ngunit mga kasakitsakit ang iniaanak. ipaliliwanag kong lalong mabuti sa pagbanggit ng isang halimbawa.